GiliGold/VAD_KnessetCorpus huggingface dataset:
דוד צור: הגרסה אומרת שימלא את מקומו סגנו, כאמור בסעיף 14 ובלבד שמונה לפני הגשת כתב האישום נגד ראש הרשות.
דוד צור: כפי שהשר מתנגד, ואני דווקא מהקואליציה ואני אומר את ההסתייגות הזאת, כי אני חושב שהעניין - - -
גדעון סער: מה קורה אם יש מינוי אוטומטי של הסגן ואין לסגן רוב במועצה?
גדעון סער: אתה חי במציאות של מועצה לעומתית.
גדעון סער: מה רע בלתת למועצת העיר - - -
דוד צור: אני אגיד לך איפה החשש שלי.
גדעון סער: מועצת העיר היא גוף שמייצג את הציבור ונבחר על ידי הציבור.
דוד צור: כשבחר הציבור בראש עיר הוא בחר במועצה שיכול להיות שתרסן אותו ובחר בראש עיר כאוות נפשו.
דוד צור: אז הגיע מצב שראש העיר נבצר ממנו כהן או שהוא הושעה, אז באה המועצה ששמה שם אדם שבעצם העם לא התכוון אליו.
מירי רגב: זוהי ההערה הראשונה – הוא תומך בגרסה ג' של ההצעה שלנו.
דוד צור: אני חושב שגם עקרון חזקת החפות נפגע פה באופן משמעותי ואני נגד הפגיעה הנוספת בהורדת השכר כפי שהוצע פה.
דוד צור: נשאיר את זה כמו שהחוק מאזן.
מירי רגב: זאת לא הסתייגות.
מירי רגב: אתה המקבל את המלצת הוועדה לגבי 70%?
דוד צור: חשבתי להגיש הסתייגות אבל אני מסתפק באמירה של השר לעניין הכהונה במועצה של ראש העיר עם הסתייגויות שהוא לא יהיה בוועדות מסוימות.
מירי רגב: הכנסנו את זה לתוך החוק.
מירי רגב: הוועדה טיפלה בזה והכנסנו את זה.
דוד צור: לגבי ההסתייגות של דב חנין, אני חושב שיש משהו בעניין של המינוי של השופט.
דוד צור: אני חושב שאם הוועדה תכניס בהסכמה – אם השר בעניין הזה עומד על הרגליים האחוריות – אני לא מסתייג בעניין, אבל אני חושב שאם תהיה התייעצות עם בית המשפט העליון או נשיא בית המשפט העליון במינוי השופט, אז בעניין הזה אפשר יהיה להוריד את ההסתייגות של דב חנין.
מירי רגב: תוסיף את זה כהסתייגות.
דוד צור: אין פה אמירה ואני גם מבין שהיא לא יכולה להכניס לחוק הזה אבל אני אומר אותה לפרוטוקול: אני חושש שניהול המשפטים כמו שהיה לנו עם ראש מועצת גן יבנה, 8-7 שנים, זה דבר שכמעט אין שליטה עליו, אבל לכאורה המצב הזה שבו יכול ראש עיר שנה ואחרי זה עוד שנה ובסופו של דבר אנחנו לא מביאים לידי ביטוי את האמירה של הציבור, זה מאוד בעייתי.
מירי רגב: מאה אחוז, תודה רבה, דוד.
מירי רגב: לאחר מכן – עמאר ומיקי רוזנטל והתייחסות הגורמים.
רינה פרנקל: החשיבה שעומדת מאחורי החוק היא נכונה וחשובה לדעתי.
רינה פרנקל: השאלה מי יכהן במקום ראש העיר הנוכחי שנחשד בעבירות והוא גם פגע כבר באמון הציבור בזה שהוא עשה עבירות?
רינה פרנקל: אני חושבת שהצעה אחת שלי שיכול להיות מישהו מהאופוזיציה שיש לו רוב במועצה או ששר הפנים - - -
<תומר רוזנר: שהמועצה תמנה.
מירי רגב: שהמועצה תבחר ראש עיר שיש לו רוב?
רינה פרנקל: שהמועצה תבחר מישהו מהאופוזיציה שיש לו רוב במועצה - - -
מירי רגב: מה זה רוב?
מירי רגב: שהמועצה תבחר.
<תומר רוזנר: למי שיש רוב במועצה.
מירי רגב: איך יודעים אם יש לו רוב מראש או לא?
רינה פרנקל: מהאופוזיציה.
חמד עמאר: היא רוצה אופוזיציה.
רינה פרנקל: דבר שני, ששר הפנים ימנה מישהו בדומה לראש ועדה קרואה.
מירי רגב: אז זאת הסתייגות.
מירי רגב: תרשום את ההסתייגות של רינה פרנקל ששר הפנים ימנה ועדה קרואה לעיר.
גדעון סער: אני חייב להגיד שזה כיוון מרענן שלא חשבתי עליו.
מירי רגב: כן, יהיו לנו עוד מינויים.
מירי רגב: אולי תיתן לי פעם איזה מינוי?
דוד צור: זה מייתר את החוק.
מירי רגב: הדובר הבא הוא חבר הכנסת עמאר, ואחרון הדוברים – מיקי רוזנטל.
חמד עמאר: בוקר טוב כולם, אדוני השר, סגנית השר.
חמד עמאר: אני חושב שהחוק הזה נולד אחרי המצב שנקלענו אליו אחרי החלטת בג"ץ - - -
מירי רגב: הוא נולד אחרי זה, אתה צודק.
חמד עמאר: אחרי החלטת בג"ץ החוק הזה נולד.
יפעת קריב: ולפני היישום.
חמד עמאר: ראינו שהחלטת בג"ץ הייתה לאותם ראשי רשויות ספציפיים, גברתי היושבת-ראש, וראינו שהציבור גם נתן להם אמון אחרי מה שהיה וגם אחרי הגשת כתב אישום הציבור עוד פעם נתן להם אמון.
חמד עמאר: לכן אנחנו עומדים כאן במצב שהציבור החליט את שלו, בחר את ראש הרשות שלו, והמצב שנוצר הוא מצב מאוד-מאוד מסובך.
חמד עמאר: לכן, הנקודה הראשונה כאן של ראש רשות שנבחר אחרי שכבר הוגש כתב אישום נגדו ואנחנו כאן באים ומחוקקים חוק ומחליטים להשעות אותו מתפקידו.
חמד עמאר: אני תומך בהצעת החוק, אבל אני מעלה את הבעייתיות בנושא של זכות הציבור לבחור את הנציג שלו ומצד שני אנחנו צריכים לאזן בהצעת החוק שאנחנו מחוקקים עכשיו עם ההשעיה.
חמד עמאר: אנחנו יודעים כולנו כאן שהמשפט יכול להתנהל תקופה ארוכה והחוק מתייחס להשעיה של שנה עם סמכות ליועץ המשפטי להאריך בעוד שנה - - -
מירי רגב: לוועדה.
חמד עמאר: לוועדה, אבל היא תפנה ליועץ המשפטי.
<תומר רוזנר: הוא יבקש ממנה.
<תומר רוזנר: הוא צריך לבקש.
גדעון סער: בשביל להאריך אחרי השנה הוא צריך ליזום והוועדה היא זאת שמחליטה.
חמד עמאר: אבל הוועדה יכולה להאריך ליותר משנה.
גדעון סער: מבחינה תיאורטית כן.
חמד עמאר: גם כאן יש לנו מצב.
חמד עמאר: ואני חושב שהצעת החוק מאזנת את הנושא כי אותו ראש רשות שיכול להיות שהוגש כתב אישום הכי חמור נגדו בסופו של דבר יצא זכאי והצעת החוק נותנת קצת איזון בנושא.
חמד עמאר: הנקודה שהשלישית שאני רוצה להעלות היא נקודת השכר:
חמד עמאר: אני בעד לתת שכר והצעת החוק נוגעת בנושא הזה - - -
יפעת קריב: רק על חשבון מי - - -
מירי רגב: על חשבון העירייה.
מירי רגב: כמו שהיא משלמת לעובדים מושעים.
חמד עמאר: יש רשויות חלשות.
חמד עמאר: אתמול ישבתי עם ראש רשות שמגיע לו למנות סגן והוא אמר לי שהא עושה את המקסימום כדי לא למנות סגן בשביל לחסוך כסף למועצה כי היא בגרעון ובתהליך הבראה.
חמד עמאר: אני לא יודע אם אנחנו יכולים בחוק, ואני מעלה נקודה, שבמועצות חלשות שבהן באמת אין להן את האפשרות לשלם לעוד ראש רשות את ה-70% או ה-50% - - -
מירי רגב: שתהיה תוספת תקציבית.
חמד עמאר: שתהיה איזושהי תוספת שמשרד הפנים שייקח על עצמו למועצות חלשות.
חמד עמאר: אני לא מדבר על מועצות חזקות.
מירי רגב: אתה מעלה את זה כהסתייגות?
חמד עמאר: אני מעלה את הנושא – השר יכול לתת לנו תשובה כאן.
חמד עמאר: הנקודה הרביעית שאני רוצה לדבר עליה: אני חושב שאם כבר ראש רשות מושעה, בשום אופן לא לאפשר לראש רשות למנות את המחליף שלו.
חמד עמאר: מי שאמור למנות את המחליף שלו – ממילא אני גם לא הולך עם חברת הכנסת רינה פרנקל שהשר ימנה – זאת מועצת העיר, היא צריכה לבחור את המחליף שלו לתקופה של ההשעיה.
חמד עמאר: הנקודה החמישית: תקופה של 45 יום היא תקופה ארוכה מאוד, לדעתי.
חמד עמאר: אנחנו לא מדברים על מקרים שקורים כל יום, אנחנו לא מדברים על לחץ ועומס על הוועדה.
חמד עמאר: לכן אני מציע שאם כבר מכניסים ראש רשות למצב הזה, צריך ללכת על תקופה קצרה של 14 יום שהוועדה תשב, אין לה כל-כך הרבה עבודה ואני מקווה שלא תהיה לה עבודה בכלל.
חמד עמאר: שהיא לא תסחוב אותנו 45 יום.
<תומר רוזנר: זאת הסתייגות?
חמד עמאר: זאת הסתייגות: להוריד את זה ל-14 יום.
מירי רגב: יש כבר הסתייגות אחת ל-30 יום ועכשיו הוא אומר 14 יום.
חמד עמאר: אדוני השר, אני חושב שתקופה של 45 יום – לא מדברים על עומס כזה לוועדה.
חמד עמאר: אני מקווה שלא תהיה עבודה לוועדה, אבל במצב הנוכחי רואים שיש עבודה לוועדה.
חמד עמאר: אבל תקופה של 45 יום היא תקופה מאוד ארוכה - - -
יפעת קריב: ואחריה יהיה גם בג"ץ - - -
גדעון סער: אני חושב לרדת ל-30 – אבל לרדת ל-14 יום?
מירי רגב: 30 יום נראה לי טוב.
מירי רגב: נראה סביר.
דוד צור: הוא מדבר – אני רק רוצה לעזור לו – לא מדובר על התכנסות הוועדה, מדובר על ההחלטה.
חמד עמאר: להחלטה, 45 יום זה המון.
מירי רגב: 30 יום מקובל?
חמד עמאר: 30 יום – אני מוכן לקבל.
מירי רגב: אז אין הסתייגות.
מירי רגב: מיקי רוזנטל, בבקשה.
מיקי רוזנטל: אני מודה לך גברתי היושבת-ראש, העניינים שהעליתי פה אתמול חלקם תוקנו.
מיקי רוזנטל: השר ביקש הבהרה לגבי סוגיית פרסום הפרוטוקולים – החשש מפני פרסום פרוטוקולים הוא בגלל פגיעה בשמם הטוב של אנשים.
מיקי רוזנטל: זאת הסיבה העיקרית, בדרך כלל, אין פה סודות מסחריים ואין פה דברים אחרים.
גדעון סער: גם יכולת להתבטא באופן חופשי לחלוטין בוועדה.
מיקי רוזנטל: נכון, אבל לגבי העניין של השם הטוב אין בעיה כי החשדות בעיקרן פורסמו – זה אחד.
מיקי רוזנטל: שתיים, בהליך השיפוטי שיהיה מן הסתם, כל הטענות - - -
<קריאה: הפרוטוקולים לא מתפרסמים - - -
מירי רגב: חברים, גמרנו עם ההתייחסויות.
מירי רגב: תנו למיקי לדבר – הוא ביקש לענות לשאלת השר.
מירי רגב: מרגע זה עונים לתשובות של המשרדים.
מירי רגב: אני מבקשת עכשיו שקט.
<תומר רוזנר: אפשר להגיד למעט דיונים פנימיים.
מיקי רוזנטל: מדובר על פומביות הדיון.
מיקי רוזנטל: דבר שלישי, אני חושב שהנושא של השקיפות חשוב לעניין זה ובכלל בכל מקום שאפשר, הממשלה צריכה לתמוך בעניין כי אנחנו יודעים מה קורה וחבל - - - זה לא המקרה שיש איזושהי עילה, לטעמי, להסתיר מהציבור כי כאמור כל המידע בעניין הזה יעלה בין כה וכה בהליך השיפוטי שיבוא בין אם תהיה השעיה או בין אם לא תהיה השעיה ולכן אין עילה.
מיקי רוזנטל: בנושא הזמן שהוועדה צריכה לתת את ההחלטה: 30 יום זה זמן סביר מאוד.
מיקי רוזנטל: אין בחוק התייחסות למה קורה אם הוועדה לא מגיעה להסכמות או אין לה המלצות - - -
גדעון סער: אז הוא לא מושעה בינתיים.
מירי רגב: הוא לא מושעה.
מיקי רוזנטל: צריך לתת את הדעת על העניין הזה.
מיקי רוזנטל: הדבר האחרון – אני שמח מאוד שבעקבות בקשתנו נכנס התיקון לגבי תפקידיו הנוספים של ראש העיר, אבל אני מבקש שבמקום הכתוב: "רשאית הוועדה לקבוע סייגים", לכתוב שהיא "תקבע סייגים".
מיקי רוזנטל: אם היא החליטה להשעות אותו, היא צריכה - - -
<תומר רוזנר: ואם לא צריך?
מירי רגב: ואם לא צריך, אומר היועץ המשפטי?
מיקי רוזנטל: אז היא תקבע שאין סייגים - - -
יפעת קריב: אבל אם הוא הושעה – תמיד יהיה צורך.
מירי רגב: היועץ המשפטי תכף ידבר על זה.
מיקי רוזנטל: זה מה שאני מציע.
מירי רגב: אני מבקשת תשובות של הגורמים הרלוונטיים, כל אחד בעניינו הוא – השר כבר דיבר על ממלא מקום – על תקופת צינון של שנתיים לראש עיר; לא יכהן בתפקידים – אילו תפקידים ואיך מכניסים את זה לתפקיד הוועדה; תקופת השעיה של ראש עיר – עד מתי היא יכולה להיות?
גדעון סער: תקופה של שנתיים לא הייתה בהצעה המקורית.
מירי רגב: אנחנו ביקשנו – תענה אחר כך.
גדעון סער: אם עכשיו אנחנו עושים את זה – המשמעות היא צינון של 6 שנים, כי פסלנו את כל ראשי הרשויות לשעבר - - -
מירי רגב: בסדר, אז נמצא פתרון.
מירי רגב: תקופת השעיה – עד מתי היא יכולה להיות?
מירי רגב: בתי משפט – אני כן אכניס שנה לוועדה.
מירי רגב: בית המשפט יביא בתוך שנה – אם תוך שנה הוא לא הביא התייחסות מבחינה משפטית, הוועדה יכולה להחליט אחרת; ועד שיפוטית ולא מנהלית – כל מה שביקש דב חנין; רשימת העבירות – מה שביקשו כאן בהסתייגויות.
מירי רגב: אלו הנושאים העקרים שנשארו פתוחים.
מירי רגב: מרגע זה – תשובות.
דב חנין: מישהו בדק למה צריך תקופת השעיה לראש עיר לשעבר?
דב חנין: מה ההנמקה?
מירי רגב: לא לשעבר – אין הנמקה.
מירי רגב: אני לא בעד זה.
מירי רגב: אני אמרתי פה - - -
מירי רגב: אתם העליתם את זה, צינון של שנתיים - - -
חמד עמאר: גם אני לא הבנתי את הנקודה הזאת.
מירי רגב: אם זה לא עלה אז אין בכלל בעיה.
יפעת קריב: זה עלה, זה עלה.
מירי רגב: זה עלה אתמול, חברים.
מירי רגב: יש הסתייגויות כאלה – נענה על זה.
מירי רגב: היועץ המשפטי של הנהלת בתי המשפט, בבקשה.
<ברק לייזר: ברשותך, גברתי, לעניין הפרוטוקולים – גם בבתי המשפט הפרוטוקולים לא מתפרסמים לציבור וכאשר מי שאינו בעל דין רוצה לעיין בפרוטוקולים – הוא צריך להגיש בקשה לבית משפט.
<ברק לייזר: הרציונל הוא, כפי שהזכיר כבוד השר, שאנשים רוצים להתבטא בחופשיות והרעיון הוא שהדברים שאנשים אומרים לא מיד יהיו בתקשורת.
<ברק לייזר: אני חושב שאפשר לאמץ את הרציונל הזה גם פה.
מירי רגב: אתה אומר שחשיפת ההחלטות והסיבות להחלטות – כן.
מירי רגב: חשיפת הפרוטוקולים – לא, אלא אם יבקשו.
גדעון סער: זה נכון אפילו להחלטות ביניים – לא רק את ההחלטה על ההשעיה.
מיקי רוזנטל: אני לא מבין את ההתנגדות, גם לא הבנתי את העניין הזה.
מיקי רוזנטל: פרוטוקול של בית משפט מתפרסם במלואו באתר - - -
<ברק לייזר: באיזה אתר?
מירי רגב: הוא שואל אותך באיזה אתר.
<ברק לייזר: הוא לא מתפרסם, אדוני.
<ברק לייזר: זה שגורמים לא מכבדים את החוק ומפרסמים פרוטוקולים - - -
מיקי רוזנטל: הדיון הוא פומבי – כל אחד יכול לבוא ולרשום לעצמו.
מיקי רוזנטל: במובן זה הוא חשוף לכל אחד ולכן אין שום סיבה, גם במקרה הזה, אם תקיים את הדיון פומבי, פתוח – אז אל תפרסם את הפרוטוקולים.
מיקי רוזנטל: זה או זה או זה.
גדעון סער: - - - טריבונל משפטי - - -
מירי רגב: בבקשה - - -
גדעון סער: שימוע אצל היועץ המשפטי לממשלה הוא שיפוטי?
גדעון סער: הפרוטוקול שלו מתפרסם?
גדעון סער: החלטה מעין שיפוטית בשימוע - - -
מירי רגב: זה לא דומה.
<ברק לייזר: באשר להסתייגות שהועלתה פה על ידי כמה מהחברים, גם עמדתנו היא כי מינוי שופט בדימוס צריך להיעשות בהתייעצות עם נשיא בית המשפט העליון - - -
מירי רגב: עמדתו של מי זה?
<ברק לייזר: עמדתו של נשיא בית המשפט העליון, עמדתו של מנהל בתי המשפט, הנהלת בתי המשפט.
<ברק לייזר: זו רוח החוק.
מירי רגב: השר לא מסכים ושרת המשפטים לא מסכימה.
<ברק לייזר: סעיף 16 לחוק בתי המשפט מדבר על כך מפורשות – זה הרציונל שקבוע כשממנים שופט בדימוס מן הראוי להתייעץ בעניין הזה עם נשיא בית המשפט העליון.
<ברק לייזר: אני חושב שזה גם אינטרס של הבית הזה על מנת שלא יהיה דימוי של פוליטיזציה של המהלך.
גדעון סער: לבית הזה אין רגשי נחיתות.
גדעון סער: שרת המשפטים יכולה ללכת להתייעץ עם נשיא בית המשפט העליון.
גדעון סער: נשיא בית המשפט העליון נמצא בקצה שני של ההליך הזה כי התיקים האלה יגיעו לבג"ץ.
גדעון סער: לא צריכים גם להיות בעל סמכות המינוי וגם בעל סמכות האכיפה הסופית וגם וגם.
גדעון סער: לא – זאת ההחלטה שלי ואני עומד עליה.
<ברק לייזר: אני אבהיר את דברי:
<ברק לייזר: לא מדובר על סמכות אלא על התייעצות - - -
גדעון סער: התייעצות שרת המשפטים במינוי – זכותה ללכת להתייעץ עם הנשיא.
מירי רגב: בבקשה, לגבי השנה.
<ברק לייזר: ברשותך, גברתי, תבהירי בדיוק את הצעתך – את מדברת על כך שלו לא תהיה הכרעה שיפוטית בטווח של שנה תוכל הוועדה לשקול - - -
מירי רגב: אתם תבואו - - -
<ברק לייזר: אנחנו לא מתנגדים.
מירי רגב: ההליכים המשפטיים מאוד ארוכים לגבי נבחרי ציבור.
מירי רגב: אנחנו צריכים לקצר את התהליכים - - -
מיקי רוזנטל: לגבי כלל הציבור.
מירי רגב: כלל הציבור – אתה צודק.
מירי רגב: אבל נבחרי הציבור גם.
דב חנין: לגבי נבחרי הציבור יש אינטרס ציבורי מיוחד לגמור את זה לכאן או לכאן.
מירי רגב: אם תוך שנה אתם לא מסיימים את ההליך, יכולה הוועדה המייעצת שמינה שר הפנים לקבל החלטה שהיא מחזירה אותו בגלל שהיא לא מקבלת את עמדתכם.
מירי רגב: זה יכנס לתוך החקיקה.
<ברק לייזר: אין לנו התנגדות.
<ברק לייזר: אני רק מבקש להעיר, ואם גברתי תנחה בהתאמה, אני אמציא נתונים מתאימים.
<ברק לייזר: ראשית, נאמר פה על ידי אחד מחבר הכנסת שסעיף 181 לחוק סדר הדין הפלילי ממילא מחייב שמיעת דיונים מיום ליום - - -
<ברק לייזר: הוא מתחיל להתבצע יותר ויותר - - -
מירי רגב: זה לא מתבצע – זה התחיל.
גדעון סער: אז החוק לא מתקיים.
מירי רגב: כשאתם לא מקיימים את החוק – חבל לנו לבזבז את הזמן על זה.
גדעון סער: אני מסביר למה אין לנו רגשי - - -
מירי רגב: משרד המשפטים, יש לכם תגובה?
דב חנין: - - - העירה יושבת-ראש הוועדה: יש סוג של אינטרס ציבורי מיוחד בזה - - - בגלל הציבור.
דב חנין: האם יש אפשרות לייצר איזושהי הוראה, להבדיל מאותה הוראה שלא מקוימת של דיון מיום ליום, שתגרום לכך שבתי המשפט יתנהלו בקצב יותר מהיר במשפטים כאלה שהאינטרס הציבורי הוא לסיים אותם - - -
נחמן שי: אני העליתי את זה קודם.
<ברק לייזר: אם גברתי תנחה, אני אמציא לוועדה הנחיות של נשיא בית המשפט העליון בהקשר הזה.
<ברק לייזר: יש הנחיות של נשיא בית המשפט העליון - - -
דוד אזולאי: אבל הן לא עובדות.
<ברק לייזר: אלו הנחיות חדשות.
<ברק לייזר: שרת המשפטים ונשיא בית המשפט העליון קיבלו על עצמם לטפל בנושא הזה.
<ברק לייזר: הייתה ישיבה רבת משתתפים לא מזמן בהשתתפות פרקליט המדינה והיועץ המשפטי לממשלה וגורמים נוספים.
<ברק לייזר: הכוונה היא לנהל משפטים פליליים במדינת ישראל מיום ליום.
דב חנין: אבל זה באופן כללי.
משה מזרחי: מדובר על אישי ציבור – יש העדפה של - - -
<ברק לייזר: אני אשיב - - -
מירי רגב: אנחנו לא דנים עכשיו על בתי המשפט – אני לא אפתח את זה פה.
מירי רגב: אני ביקשתי להכניס לתוך הסעיף הזה של החוק שתוך שנה תהיה החלטה משפטית.
מירי רגב: לא תהיה?
מירי רגב: תהיה זכות לוועדה, ליושב-ראש הוועדה, להחליט להחזיר אותו לתפקידו.
מירי רגב: ללא קשר לזה, טוב שאתם צריכים, כמו של אזרח במדינת ישראל, לקיים את החוק.
מירי רגב: אם נרצה לעשות על זה דיון – נעשה לא בוועדה הזאת.
מירי רגב: יש לכם משהו נוסף לגבי החקיקה הזאת?
מירי רגב: לא? תודה.
<עמי ברקוביץ: ביחס לנקודה של מילוי המקום – אני רוצה להבהיר שעמדתנו כעמדת שר הפנים ומשרד הפנים.
<עמי ברקוביץ: זה מה שנקבע בהצעה הממשלתית.
<עמי ברקוביץ: מעבר לזה, שרת המשפטים בקשה באופן מיוחד להביע את תמיכתה בהצעה הזאת שעולה בקנה אחד עם העיקרון הדמוקרטי וזאת ההצעה הראויה ביותר.
<עמי ברקוביץ: ההסדר לגבי סעיף 14 הוא גם הסדר שהוא בדרך כלל זמני ונועד - - -
<עמי ברקוביץ: לגבי הפרוטוקולים – במצב הקיים בבתי המשפט, כפי שהוצג, אנחנו חושבים שאין מקום ליצור כאן הסדר שונה שיאפשר גם בהקשר הזה את העיון בפרוטוקולים.
<עמי ברקוביץ: במיוחד אמורים הדברים, כמובן, בהתייעצויות פנימיות של הוועדה שאין כל הצדקה לכך שיהיו פומביים.
<עמי ברקוביץ: לגבי הנושא של רשימת עבירות – אנחנו לא חושבים שיש מקום לסטות מהצעת החוק הממשלתית.
<עמי ברקוביץ: יש להישאר בהקשר של רשימת העבירות: עבירה של פשע זה מ-3 שנים ומעלה, זה יכול לתפוס גם עבירות רשלנות ואנחנו לא חושבים שאפשר בצורה מוחלטת להכניס אותן לתוך ההסדר הזה.
<עמי ברקוביץ: לגבי הנושא של הצינון של ראש עיר – ההסדר לגבי משפטנים נקבע בכוונת מכוון ולא לגבי ראש העיר בדיוק מהסיבות שנאמרו כאן ולכן אנחנו חושבים שאין לזה מקום, יש לנו עוד שתי הערות לגבי סדרי העבודה של הוועדה, שכפי שהוצע, שר הפנים יקבע אותה.
<עמי ברקוביץ: אנחנו הבנו שמדובר בסדרי הדיון בפני הוועדה.
<עמי ברקוביץ: אנחנו חושבים שאת סדרי העבודה של הוועדה – מדובר באמת בהתנהלות טכנית – הוועדה יכולה לקבוע בעצמה - - -
מירי רגב: איזו שאלה.
<עמי ברקוביץ: אבל ההצעה היא להסמכה.
<עמי ברקוביץ: אנחנו חושבים שלא צריך להיות.
מירי רגב: זה ברור לחלוטין.
<עמי ברקוביץ: לגבי התוספת שנאמרה לגבי עבירה לפני הכהונה או אחריה, כפי שציין שר הפנים בתחילת הדיון, אנחנו גם חושבים שהתוספת הזאת מיותרת ולא תורמת.
<עמי ברקוביץ: .
מירי רגב: היועץ המשפטי של משרד הפנים – השר ידבר.
מירי רגב: שלטון מקומי – נועה, יש לכם משהו להוסיף לפני התייחסות השר?
מירי רגב: אנחנו עוברים להצבעות.
<נועה בן אריה: אני רק אבקש לוודא שהנושא של הכלנתריזם מיושם - - -
מירי רגב: אני לא מבינה מה את מדברת על הכלנתריזם עכשיו.
<נועה בן אריה: החשש הוא, להבנתנו – לכן לא חשבנו שצריך להבהיר את זה במפורש בחוק – שברגע שנבחר ממלא המקום לתקופת ההשעיה, הוא נכנס בנעליו של ראש הרשות גם לעניין ההגנה מפני הדחה ברוב מיוחד, דהיינו כמו הרוב שקיים בסעיף 22.
<נועה בן אריה: כששוחחתי עם נציגי משרד הפנים, זה לא בטוח אם זה לגמרי ברור - - -
מירי רגב: מה הבעיה, יהודה?
<יהודה זמרת: הוא ראש רשות - - -
מירי רגב: הוא ראש רשות לכל דבר.
<יהודה זמרת: - - - ממלא את מקומו.
<יהודה זמרת: לא ראש רשות לכל דבר - - -
מירי רגב: אז צריך לתת לו את הגנות.
מירי רגב: אנחנו פה עושים מהלך מאוד בעייתי, יהודה.
מירי רגב: מאוד בעייתי, דיברנו על זה פה כולנו.
מירי רגב: מצד אחד, אנחנו יודעים שהוא לא הורשע, מצד שני אנחנו רוצים בזמן ההאשמה להדיח אותו – בעצם זה הדחה שלו מתפקיד – תכלס, הוא לא ממלא את מקומו למרות שהציבור בחר בו.
מירי רגב: עכשיו אנחנו קובעים שהמועצה תבחר ממלא מקום ואתה לא רוצה להגן על הממלא מקום הזה.
<יהודה זמרת: לא אמרתי את זה – ראוי ונכון לכתוב את זה מפורשות ולא להשאיר את זה - - -
מירי רגב: אז נכתוב את זה מפורשות.
<תומר רוזנר: אנחנו מציעים לקבוע הוראה שתאמר: יראו בממלא המקום כראש רשות לכל דבר ועניין.
מירי רגב: יראו בו.
<יהודה זמרת: - - - השאלה הגדולה היא אם במקרה כזה, שהוא לא נבחר לגמרי, לא לתת למועצה שום יכולת?
מירי רגב: זה כמו ראש עיר לכל עניין.
דב חנין: אני חושב שהיועץ המשפטי של משרד הפנים צודק בהיבט הזה.
דב חנין: אי אפשר, לגבי אותו אחד שנבחר על ידי המועצה, ליצור מצב שהמועצה תהיה יותר חלשה כלפיו מאשר - - -
מירי רגב: לא, כמו ראש עיר.
מירי רגב: יראו אותו כראש עיר לכל דבר.
מירי רגב: זאת אומרת שכל הכללים שחלים על ראש עיר חלים גם על ממלא מקום.
חמד עמאר: מועצה לא יכולה לפטר ראש עיר.
חמד עמאר: מועצה לא תוכל להדיח אותו.
מירי רגב: נועה, בסדר, תודה על ההערה.
<יהודה זמרת: - - - רף גבוה - - -
חמד עמאר: כמה צריך?
גדעון סער: אני הייתי עושה שני שליש ולא שלושה רבעים.
דב חנין: נכון, נכון.
מירי רגב: מקובל, תומר, מבחינה משפטית?
<תומר רוזנר: זה שינוי מהמצב שקיים – אגב, הבעיה הזאת קיימת גם לגבי ראש עיר שמושעה לאחר הרשעה בפסק דין בבית משפט.
<תומר רוזנר: המחוקק התייחס לזה בסעיף 20 לחוק הקיים.
דב חנין: יש הגיון רב במה שאומר השר, אדוני היועץ המשפטי וגברתי יושבת-הראש, יש הגיון במה שאומר השר – הנמכה מסוימת של הרף.
דב חנין: מכיוון שראש העיר המקורי נבחר על ידי הציבור הרחב, ראש העיר הזה, ממילא המנדט שלו הגיע מהמועצה.
דב חנין: לכן, יכולתה של המועצה להתמודד עם מצבים חריגים שבהם רוצים להעביר אותו מתפקידו, צריכה להיות - - -
<תומר רוזנר: אבל זו התנהגות לא הולמת.
מירי רגב: אז מה, אתה רוצה להוריד משלושה רבעים לשני שליש?
מירי רגב: לא אכפת לי – מה שהוועדה אומרת.
מירי רגב: מה רוב הוועדה אומרת?
מירי רגב: חבר ועדה, זה שני חברי ועדה, מיקי עכשיו אתה חבר ועדה?
מיקי רוזנטל: אין לי עמדה עקרונית.
מירי רגב: תמר?
מירי רגב: אזולאי?
מירי רגב: שני שליש מהמועצה יכולים להדיח ולא שלושה רבעים במקרה של התנהגות לא הולמת.
מירי רגב: אני מציעה להשאיר את הסטנדרט.
<תומר רוזנר: שלושה רבעים באישור השר.
גדעון סער: אני מקבל – אם הסטנדרט הוא - - -
מירי רגב: שלושה רבעים ואישור השר.
גדעון סער: כדי לעגן מפני מצב שמחליפים בתקופה של השנה.
גדעון סער: אבל לא צריך להגן מעבר לכלל העקרוני - - -
מירי רגב: אז זה יישאר כמו שזה היום.
מירי רגב: אנחנו רק נוסיף את זה לסעיף בעקבות ההמלצה שלך והדברים שלך שצריך לכתוב את זה במפורש.
מירי רגב: נוסיף שממלא מקום שנבחר על ידי מועצה יראו אותו כראש רשות לכל עניין ודבר, גם בעניין של ההגנה, החקיקה וכל מה שזה אומר.
דב חנין: - - - יירשמו כהסתייגות שלי.
מירי רגב: אז תרשום את הדברים שלו כהסתייגות של שני שליש.
דוד אזולאי: יש לי שאלה לגבי האצלת סמכויות: האם ראש העיר הנבחר, החדש, יוכל להאציל סמכויות בדיוק כמו ראש העיר הקודם?
מירי רגב: אותו דבר.
מירי רגב: אותו דבר לכל עניין.
מירי רגב: אנחנו עוברים לדובר האחרון שאמור לתת לנו תשובות לרוב השאלות שעלו פה, לשר הפנים.
מירי רגב: אני אגיד כמה מילים ולאחר מכן אנחנו עוברים להצבעות.
<תומר רוזנר: נציג את השינויים המהותיים – הקראה שלהם.
מירי רגב: הקראה של השינויים המהותיים ואז הצבעה.
דוד אזולאי: - - - נקבע ששר המשפטים ושר הפנים אמורים למנות את הנציג שלהם.
דוד אזולאי: באין הסכמה בזמן מסוים, מי יכריע בעניין הזה?
<תומר רוזנר: יש תקנון - - -
דוד אזולאי: אם אין שיתוף פעולה עם שר המשפטים, ששר הפנים ימנה.
גדעון סער: אז זה כבר לא בהסכמה – זה הופך להתייעצות.
מירי רגב: אבל אם לא תהיה הסכמה?
גדעון סער: זה קיים בהרבה מאוד חוקים: אם אין הסכמה, באים לישיבת ממשלה ומכריעים.
דוד אזולאי: אין לי בעיה אם אדוני אומר להביא את זה לישיבת ממשלה והממשלה תכריע בעניין.
דוד אזולאי: אני מוכן לקבל את זה.
דוד אזולאי: אני לא רוצה להגיע למצב שכתוצאה מחילוקי דעות בין שר הפנים לשר המשפטים - - -
גדעון סער: הסיכוי שזה יהיה כך הוא - - -
תמר זנדברג: זה חשוב להגיד את זה.
תמר זנדברג: היועץ המשפטי, יש מקומות בחקיקה שהנושא הזה - - -
גדעון סער: אני רוצה להיות ישר בעניין הזה.
גדעון סער: בהתחלה, בהצעת החוק המקורית שגיבשנו, הצעתי שזה יהיה בהתייעצות עם שר המשפטים.
גדעון סער: משרד המשפטים ביקש הסכמה.
גדעון סער: מאחר שמדובר בשופט בדימוס, קיבלתי את העניין הזה.
גדעון סער: גם לא רציתי שיחשבו שרק אני רוצה למנות.
גדעון סער: אני מניח שאפשר להגיע להסכמה.
גדעון סער: אני לא רוצה לפתוח את ההסכמה עם שרת המשפטים כי לבוא לממשלה תמיד אפשר, לא צריך את החקיקה בשביל זה.
גדעון סער: בממשלה, שרת המשפטים מייצגת סיעה קטנה, אני מייצג סיעה קצת יותר גדולה - - -
דוד צור: אבל חשובה.
מירי רגב: זה נכון במקרה הזה, אבל אולי בעתיד תהיה אתה שר המשפטים?
גדעון סער: יש פרוצדורה שמתקיימת כשלא מגיעים להסכמה בין שרים – זה דבר שקורה – אז הולכים לראש הממשלה או הולכים לממשלה או שוברים את הראש.
מירי רגב: מה אתה מציע, דוד?
גדעון סער: אני לא חושב שכל דבר צריך להיות בחקיקה.
מירי רגב: תשובת השר נראית לי בסדר.
גדעון סער: אני חושב שדוד מעלה חשש אמתי, הוא קיים , אבל - - -
מירי רגב: אתה רוצה להגיע להצבעה היום?
גדעון סער: את רוצה שאני אתייחס?
מירי רגב: עכשיו השר מדבר.
יעקב אשר: אני רוצה להתייחס לדברים כאן בקצרה.
מירי רגב: שלום גם לך.
מירי רגב: אתה בא אחרי שהתפללת שעתיים - - -
יעקב אשר: מה קורה בנושא ערעור?
גדעון סער: זה עלה על-ידי דב חנין.
גדעון סער: אני רוצה להתייחס לנקודות העקרוניות שעלו: ראשית, התמשכות תקופת ההשעיה – דברים שעלו על-ידי חבר הכנסת נחמן שי.
גדעון סער: משך ההליך המשפטי יילקח בחשבון על-ידי הוועדה אם ההליך המשפטי לא מסתיים תוך שנה.
גדעון סער: כולם מבינים את המשחק שזה נתון מרכזי בשיקול הדעת.
גדעון סער: זאת אומרת, אם יש שינוי דין בבית משפט אז הוועדה יכולה גם לא להאריך את תקופת ההשעיה והוא יחזור.
גדעון סער: לכן היא צריכה לשקול ולראות מי משך את ההליך – הסניגור ביקש דחיות?
גדעון סער: בית המשפט לא ניהל את ההליך בצורה מספיק יעילה?
גדעון סער: אז רואים את העניין.
גדעון סער: אני חושב שההסדר כפי שהוגש, נותן מענה לזה.
גדעון סער: אני מאוד מקווה שבתי המשפט – אף על פי שאנחנו יודעים שהתמשכות הליכים היא מכה באופן כללי – פה יש התמשכות הליכים שנוגעת לרשות מקומית שענייניה מושפעים מזה ולכן אני מקווה שלא יהיו תיקים שיגיעו בכלל לשלב שיצטרכו הארכה.
גדעון סער: דב חנין דיבר על ועדה שיפוטית – בסך הכול אני לא מסכים אתו.
גדעון סער: אני מסכים אתו שזו ועדה מעין שיפוטית, היא לא ועדה שיפוטית.
גדעון סער: מאוד חשוב שהיא לא תהיה ועדה שיפוטית מהטעמים שדובר בהם בנושא הקודם.
גדעון סער: מינוי יושב-ראש ועדה – אמרתי את מה שאמרתי בהערה לנציג הנהלת בתי המשפט.
גדעון סער: לוח זמנים מהיר – אני מסכים, נאמר פה 30 יום, זה מקובל.
גדעון סער: ערעור, לפי דעתי, זה לא נכון.
גדעון סער: אני חושב שזאת החלטה.
גדעון סער: הליך של ערעור צריך להיות הליך – בסך הכול אתה מגיע לאותו פורום, לבית המשפט העליון – זאת החלטה מנהלית או החלטה מעין שיפוטית.
גדעון סער: יש הרבה החלטות מעין שיפוטיות; גם החלטה של ועדת הכנסת על הסרת חסינות זו החלטה מעין שיפוטית והיא נתקפת בתקיפה ישירה בבג"ץ.
גדעון סער: אני חושב שזה הדבר הנכון.
מיקי רוזנטל: מה קורה במקרה והוועדה לא מחליטה תוך 30 יום?
מירי רגב: אמר היועץ המשפטי: הוא ממשיך לעבוד, הוא לא מושעה.
גדעון סער: יש הוראה של החוק.
גדעון סער: הוועדה הזאת, יכול להיות שיהיה עליה עומס מסוים בתקופה הראשונה.
מיקי רוזנטל: בוא נקווה שלא.
גדעון סער: בתקופה הראשונה יהיה עליה עומס – זה הדבר שמטריד אותי – אבל בשוטף, לא כל יום מוגש כתב אישום והיא אמורה לעמוד בלוח הזמנים הזה.
גדעון סער: אני מציע לשקול אם לא לעשות איזושהי הוראה לגבי התקופה הראשונה.
גדעון סער: אני אקבל את עמדת הוועדה – אני לא רוצה להביע עמדה.
גדעון סער: אני מצב שבתקופה הראשונה נצטרך לדון ב-4 מקרים.
דב חנין: השר צודק לגמרי.
גדעון סער: לא בטוח שתוך 30 יום - - -
מירי רגב: אז אפשר להגיד בהוראת מעבר שבשנה הראשונה 45 יום ואחרי שנה – 30 יום.
מירי רגב: נא להוסיף את זה.
תמר זנדברג: המקרים האלה הם הכי לוחצים, הם הכי עומדים - - -
גדעון סער: יש כבר עוד מקרה אחד של ראש רשות שמתנהל – ידוע לי – עליו שימוע אצל היועץ המשפטי לממשלה.
מירי רגב: הוראת מעבר – 45 יום לשנה.
מירי רגב: ואחרי שנה – 30 יום.
גדעון סער: דב חנין העלה גם את שאלת השכר בתקופת ההשעיה – גם עובד בתקופת השעיה מקבל שכר.